Diari Oficial de la Generalitat Valenciana


Sumari del DOGV 3858, del 17-10-2000 (2000/7760)

Notificació de la resolució sancionadora de l'expedient AGS 00/29 de Floirac, SL.
---------------------------------------------------------------------------------

### Dades del document

Número de DOGV
:   3858

Data del DOGV
:   17-10-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/7760


Organisme emissor
:   Conselleria d'Indústria i Comerç

Tipus de document
:   Anunci

Notificació de la resolució sancionadora de l'expedient AGS 00/29 de Floirac, SL. [2000/A7760]
  
El 2 d'agost de 2000, el conseller d'Indústria i Comerç, Fernando V. Castelló Boronat, ha dictat la següent resolució, en l'expedient AGS 00/29, corresponent a l'obertura d'una gran superfície comercial promoguda per Floirac, SL, a Benicarló, que transcrita literalment és:
  
«Vista la sol·licitud presentada pel senyor Víctor Fernández Roca, en nom i representació de Floirac, SL, en data 25 d'abril de 2000, on sol·licita la concessió d'autorització per a l'obertura d'una gran superfície de venda al detall, destinada a centre comercial, als terrenys del pla parcial industrial Hermanos Palau del terme municipal de Benicarló.
  
Vist que, d'acord amb el que es desprén de la documentació aportada en suport de la sol·licitud, el centre comercial disposaria d'una superfície construïda de 26.400 metres, amb 13.600 metres quadrats de superfície bruta arrendable per a activitats comercials, dedicant la resta a activitats d'oci, restauració i serveis.
  
Vista la proposta de resolució formulada per la Direcció General de Comerç i Consum, desfavorable a la concessió de l'autorització sol·licitada, de la qual s'infereix que, havent requerit a la mercantil un certificat urbanístic que acreditara que en el moment actual el sòl sobre el qual s'implantarà l'establiment és apte per al desenvolupament de l'activitat comercial amb la intensitat prevista, aquesta aportà un informe de l'arquitecte municipal, segons el qual en el planejament vigent no es preveu expressament com a ús compatible en aquesta zona industrial l'ús terciari, i que es troba en tràmit una modificació del planejament general d'ordenació urbana que afecta els usos admissibles a la zona, però que encara no ha sigut objecte d'aprovació definitiva.
  
Vist que la implantació d'usos comercials en una zona, actualment, d'ús exclusiu industrial, alteraria la seua caracterització i provocaria una convivència d'activitats poc desitjable, alterant els fluxos i desplaçaments tradicionals per raó de consum, desaprofitant les aportacions que les noves fórmules de comerç poden representar amb vista a la configuració i consolidació dels teixits urbans, aspectes que seran analitzats en el pla d'actuació comercial de Benicarló que es desenvoluparà pròximament.
  
Atés el que s'ha disposat en l'article 17 de la Llei 8/1986, de 29 de desembre, de la Generalitat Valenciana, d'Ordenació del Comerç i Superfícies Comercials, i valorats els punts recollits en l'article 6 de la Llei 7/1996, de 15 de gener, i en el Decret 256/1994, de 20 de desembre, del Govern Valencià, sobre autorització administrativa de grans superfícies de venda al detall, aquesta Conselleria d'Indústria i Comerç resol:
  
Denegar a Floirac, SL, l'obertura d'una gran superfície destinada a centre comercial al terme municipal de Benicarló, als terrenys del pla parcial industrial Hermanos Palau.
  
La present resolució és definitiva en via administrativa i contra ella podrà interposar-se un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que s'ha establit en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de la interposició de qualsevol altre recurs que s'estime procedent.»
  
Intentada, sense efecte, la notificació d'aquesta resolució a Floirac, SL, i de conformitat amb el que s'ha disposat en l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica el present anunci a fi que servisca com a notificació a l'interessat, i se li comunica que contra aquesta podrà interposar un recurs contenciós administratiu en el termini de dos mesos, comptats des de l'endemà de la publicació d'aquest anunci en el Diari Oficial de la Generalitat Valenciana.
  
València, 19 de setembre de 2000.- El cap de l'Àrea de Comerç: Miquel Clemades i Planells.